Poliittisen poliisin (PolPo) muukalaisrakkaus osui erään poliisimiehen omaan nilkkaan. Hänet tuomittiin nimittäin virkavelvollisuuden rikkomisesta 40 päiväsakkoon, joista hän tuloillaan kertyy maksettavaa 1 360 euroa.

Kaikki sai alkunsa siitä, kun poliisimies vappuna 2017 poisti työkaverinsa kanssa yhden ihmisen Helsingin rautatieasemalta. Tapahtumaa kuvasi eräs 14-vuotias poika, joka latasi videon YouTube videopalveluun otsikolla ”Rasistiset poliisit pidättävät nuoren maahanmuuttajan ilman syytä”.

Poliisimies ei pitänyt rasistisyytöksistä, joten hän teki asiasta tutkintapyynnön törkeästä kunnianloukkauksesta ja haitanteosta virkamiehelle. Pojan nuoresta iästä johtuen esitutkinta lakkautettiin nopeasti, sillä poika ei 14-vuotiaana vielä ollut rikosoikeudellisessa vastuussa.

Tuomitulle poliisimiehelle esitutkinnan lakkauttaminen ei kuitenkaan sopinut, joten hän jatkoi yhteydenpitoa pojan vanhempiin. Käräjäoikeuden mukaan poliisi myös sopi tapaamisen pojan äidin kanssa Pasilan poliisitalolle, jossa hän vaati äitiä maksamaan hänelle 500 euroa vahingonkorvauksia törkeästä kunnianloukkauksesta.

Pojan äiti kieltäytyi vaatimuksista. Tämäkään ei kelvannut poliisimiehelle, ja hän päätti lähettää asiasta äidille sähköpostin, jossa hän toisti vaatimuksensa. Viestissään hän myös antoi pojan äidille oman tilinumeronsa.

Asia päätyi oikeuteen, jossa tuomari katsoi poliisimiehen käyttäneen hyväksi virka-asemaa. Tapaamisessa Pasilassa poliisimiehellä oli myös yllään poliisin virkapuku ja hän oli virantoimituksessa työvuorossa.

Oikeuden mukaan tuomitun poliisin toiminta oli omiaan vaarantamaan luottamuksen poliisille kuuluvien tehtävien asianmukaiseen hoitoon.

Lähde: MTV